โครงการขององค์การบริหารส่วนตำบลบ้านหาด
ประจำปีงบประมาณ   ๒๕๕9
………………………………….………
๑. ชื่อ  โครงการจักรยานคุณธรรม
๒. หลักการและเหตุผล
		ปัจจุบัน ปัญหาการทุจริตคอรัปชั่นเกิดขึ้นในสังคมไทยและในประเทศอื่นๆ ทั่วโลก  ซึ่งต่างมุ่งหวังให้เด็กและเยาวชน รวมถึงประชาชน ได้ตระหนักและร่วมเป็นส่วนหนึ่งในการแก้ไขปัญหาการทุจริตคอรัปชั่น ทำให้เกิดกิจกรรมต่างๆในการร่วมรณรงค์ และมีความหลากหลายรูปแบบมากขึ้น   เพื่อหวังให้เด็กเยาวชนและประชาชน ได้ตระหนักถึงปัญหาการทุจริตคอรัปชั่น และร่วมกันต่อต้าน หรือท้ายที่สุดก็เริ่มต้นที่   ตัวเราเอง โดยมีกิจกรรมที่ทุกเพศ ทุกวัยสามารถร่วมกันดำเนินการได้ เช่น การปั่นจักรยาน  ซึ่งองค์การบริหารส่วนตำบลบ้านหาด  เห็นว่าจะเป็นการส่งเสริมการออกกำลังกายแล้ว ยังเป็นการบูรณาการกับกิจกรรมอื่น ๆ ได้อีก ได้แก่ การใช้เป็นยานพาหนะในการเรียนรู้วิถีชีวิต ภูมิปัญญาท้องถิ่น ศึกษาหาความรู้ต่างๆ  รวมถึงการรวมตัวกันเป็นจิตอาสาพัฒนาชุมชน บำเพ็ญประโยชน์เพื่อส่วนรวมใจชุมชน ซึ่งจะเป็นการ     จุดประกาย กระตุ้นให้เด็กและเยาวชน ประชาชน หรือผู้พบเห็นทั่วไปได้ตระหนักและเข้าร่วมกิจกรรม       เพิ่มมากขึ้น
		องค์การบริหารส่วนตำบลบ้านหาด  ได้ตระหนักและเห็นความสำคัญ จึงได้จัดโครงการจักรยานคุณธรรมขึ้นดังกล่าว
๓. วัตถุประสงค์
		๓.๑ เพื่อให้เด็กและเยาวชนได้เรียนรู้วิถีชีวิต ภูมิปัญญาท้องถิ่นจากคนดี  ต้นแบบในเรื่องต่าง ๆ ภายในชุมชน
		๓.๒ เพื่อสร้างจิตสำนึกและความตระหนักแก่เด็กและเยาวชนในการทำงานเพื่อส่วนรวม  ด้วยจิตอาสาพัฒนาชุมชน
๔. เป้าหมาย
		เด็ก เยาวชน และประชาชนในพื้นที่เขตองค์การบริหารส่วนตำบลบ้านหาด
๕. พื้นที่ดำเนินการ
		หมู่ที่ 1 -5 พื้นที่เขตองค์การบริหารส่วนตำบลบ้านหาด  
๖. วิธีดำเนินการ
		๖.๑ ประชาสัมพันธ์ให้เด็กเยาวชนเข้าร่วมกิจกรรม ทางเสียงตามสาย
		๖.๒ ประชุมผู้เข้าร่วมกิจกรรมเกี่ยวกับกิจกรรม
		๖.๓  ติดต่อประสานงานผู้สูงอายุภูมิปัญญาท้องถิ่นในชุมชน โดยให้เด็กได้เดินทางไปเรียนรู้ ภูมิปัญญาท้องถิ่น วิถีชีวิตด้านคุณธรรม จริยธรรม เรียนรู้จากคนดีต้นแบบในด้านต่างๆ
		๖.๔  จัดให้มีกิจกรรมจิตอาสาพัฒนาชุมชน
 
๗. ระยะเวลาดำเนินการ
		ปีงบประมาณ  พ.ศ.๒๕๕9 - 2561
๘. งบประมาณดำเนินการ
		 ไม่ใช้งบประมาณ 
๙. ผู้รับผิดชอบ
		ส่วนการศึกษา ศาสนาและวัฒนธรรม องค์การบริหารส่วนตำบลบ้านหาด
๑๐. ผลที่คาดว่าจะได้รับ
		เด็กเยาวชนและประชาชน เกิดความเข้าใจเกี่ยวกับการมีคุณธรรมความซื่อตรงจากปราชญ์ชุมชนบุคคลต้นแบบต่าง ๆ  และมีจิตอาสาพัฒนาชุมชน และเติบโตเป็นผู้ใหญ่มีคุณธรรมความซื่อสัตย์สุจริต

ผู้เสนอโครงการ		        
                                           ลงชื่อ
					 (นางสาวศิริพร     เอมดี)
				        นักวิชาการศึกษารักษาราชการ
	    	                    หัวหน้าส่วนการศึกษา ศาสนาและวัฒนธรรม

ผู้เห็นชอบโครงการ
				ลงชื่อ
        (นายไพฤทธิ์   ตรัยรัตนสถิต)
  ปลัดองค์การบริหารส่วนตำบลบ้านหาด
 
ผู้อนุมัติโครงการ
	 			ลงชื่อ
(นายผ่วน     เอมดี)
นายกองค์การบริหารส่วนตำบลบ้านหาด



โครงการขององค์การบริหารส่วนตำบลบ้านหาด
ประจำปีงบประมาณ   ๒๕๕9
………………………………….………
๑. ชื่อ  โครงการเด็กและเยาวชนร่วมใจต้านภัยคอร์รัปชั่น
๒. หลักการและเหตุผล
		ปัจจุบัน ปัญหาการทุจริตคอรัปชั่นเกิดขึ้นในสังคมไทยและในประเทศอื่นๆ ทั่วโลก  ซึ่งต่างมุ่งหวังให้เด็กและเยาวชน รวมถึงประชาชน ได้ร่วมเป็นส่วนหนึ่งในการแก้ไขปัญหาการทุจริตคอรัปชั่น  โครงการเด็กและเยาวชนร่วมใจต้านภัยคอร์รัปชั่น เป็นโครงการเพื่อการปลูกฝังให้เด็กและเยาวชนตระหนักถึงความสำคัญของการส่งเสริมความซื่อสัตย์สุจริตและสร้างทัศนคติที่ต่อต้านการทุจริตคอร์รัปชั่น สนับสนุนให้เกิดการป้องกันการทุจริตในกลุ่มเด็กและเยาวชน ผู้จะเติบโตเป็นบุคลากรที่มีคุณภาพและเป็นกำลังสำคัญในการขับเคลื่อนประเทศ ดังนั้น จึงถือเป็นความจำเป็นเร่งด่วนที่จะต้องสร้างจิตสำนึก ค่านิยมและทัศนคติที่ดีในการดำรงชีวิตและดำรงตนอยู่บนความซื่อสัตย์สุจริต และปลูกฝังให้เยาวชนมีความเชื่อมั่นที่จะนำพาตัวเองไปสู่ความสำเร็จได้โดยไม่ต้องพึ่งพาการทุจริตคอร์รัปชั่น  
		องค์การบริหารส่วนตำบลบ้านหาด  ได้ตระหนักและเห็นความสำคัญ จึงได้จัดโครงการเด็กและเยาวชนร่วมใจต้านภัยคอร์รัปชั่น  
๓. วัตถุประสงค์
		๓.๑  เพื่อสร้างการรับรู้ ความเข้าใจ ในการป้องกันแลปราบปรามการทุจริตสู่เยาวชน
		3.2 เพื่อปลูกฝังให้เด็กและเยาวชนเกิดจิตสำนึกค่านิยม และทัศนคติที่ดี ยึดมั่นในความซื่อสัตย์สุจริต ความถูกต้องชอบธรรมและต่อต้านการทุจริตทุกรูปแบบ
		3.3 เพื่อให้เด็กและเยาวชนในสถานศึกษาเกิดความตระหนัก ในการต่อต้านการทุจริตคอร์รัปชั่น
 

๔. เป้าหมาย
		เด็ก และ เยาวชน  จำนวน 40 คน

๕. พื้นที่ดำเนินการ
		โรงเรียนวัดกุ่ม(เรือนพูนพิทยา)
๖. วิธีดำเนินการ
		๖.๑ ประชาสัมพันธ์ให้เด็กเยาวชนเข้าร่วมกิจกรรม ทางเสียงตามสาย
		๖.๒ ประชุมผู้มีส่วนเกี่ยวกับกับกิจกรรม
		๖.๓ จัดกิจกรรมส่งเสริมให้ความรู้เกี่ยวกับการป้องกันการปราบปรามทุจริตคอร์รัปชั่นในโรงเรียน
		6.4 จัดกิจกรรมประกวดการเขียนเรียงความ ในหัวข้อ “อนาคตเด็กไทย หัวใจสุจริต”
		
 
๗. ระยะเวลาดำเนินการ
		ปีงบประมาณ  พ.ศ.๒๕๕9 - 2561
๘. งบประมาณดำเนินการ
		 ไม่ใช้งบประมาณ 
๙. ผู้รับผิดชอบ
		ส่วนการศึกษา ศาสนาและวัฒนธรรม องค์การบริหารส่วนตำบลบ้านหาด
๑๐. ผลที่คาดว่าจะได้รับ
		เด็กและเยาวชนในสถานศึกษาเป็นต้นแบบในการสร้างค่านิยมและทัศนคติเกี่ยวกับความซื่อสัตย์ สุจริตและยุติธรรม และมีความรู้และความเข้าใจเกี่ยวกับการป้องกันและปราบปรามการทุจริตคอร์รัปชั่น 

ผู้เสนอโครงการ		        
                                           ลงชื่อ
					(นางสาวศิริพร     เอมดี)
				        นักวิชาการศึกษารักษาราชการ
	    	                   หัวหน้าส่วนการศึกษา ศาสนาและวัฒนธรรม

ผู้เห็นชอบโครงการ
				ลงชื่อ
        (นายไพฤทธิ์   ตรัยรัตนสถิต)
 ปลัดองค์การบริหารส่วนตำบลบ้านหาด
ผู้อนุมัติโครงการ
	 			ลงชื่อ
(นายผ่วน     เอมดี)
นายกองค์การบริหารส่วนตำบลบ้านหาด
โครงการขององค์การบริหารส่วนตำบลบ้านหาด
ประจำปีงบประมาณ   ๒๕๕9
………………………………….………
๑. ชื่อ  โครงการสถานศึกษาใสสะอาด  พอเพียง  เพื่อพ่อ  
๒. หลักการและเหตุผล
                 เศรษฐกิจพอเพียง เป็น  เสมือนรากฐานของชีวิต รากฐานความมั่นคงของแผ่นดิน เปรียบ เสมือนเสาเข็ม ที่ถูกตอกรองรับบ้านเรือนตัวอาคารไว้นั่นเอง สิ่งก่อสร้างจะมั่นคงได้ ก็อยู่ที่เสาเข็ม แต่คนส่วนมากมองไม่เห็นเสาเข็มและลืมเสาเข็มเสียด้วยซ้ำ  เป้าหมายหลักของการขับเคลื่อนเศรษฐกิจพอเพียง คือ การมุ่งเน้นที่จะพัฒนาความคิดและจิตสำนึกของเด็ก และเยาวชน  คือ เชื่อมโยงเครือข่ายสถานศึกษาพัฒนาความคิดและจิตใจ สร้างความเชื่อมั่นและกระบวนการ การเรียนรู้เผยแพร่ประชาสัมพันธ์    ขบวนการขับเคลื่อนเศรษฐกิจพอเพียง แม้จะเป็นการเริ่มต้นจากจุดเล็กๆ คือสถานศึกษา แต่เพื่อสานต่อความคิด และเชื่อมโยงการขยายผลที่เกิดจากการนำหลักปรัชญาฯ ไปใช้ อย่างหลากหลายในปัจจุบัน รวมทั้งจุดประกายให้เกิดความรู้ ความเข้าใจที่ถูกต้อง  ซึ่งจะนำไปสู่การยอมรับ และการตระหนักถึงประโยชน์ จากการนำปรัชญาของเศรษฐกิจพอเพียงไปประยุกต์ใช้ ให้เกิดผลในทางปฏิบัติในทุกระดับและทุกภาคส่วนอย่างจริงจัง การขับเคลื่อนเศรษฐกิจพอเพียงนี้ จะเป็นการเสริมพลังให้ประเทศไทยสามารถพัฒนาไปได้อย่างมั่นคงยั่งยืน  สามารถปรับตัวเลือกรับสิ่งที่เป็นประโยชน์ ต่อต้านการคอร์รัปชั่น และพร้อมรับการเปลี่ยนแปลงได้อย่างรู้เท่าทัน และนำไปสู่ความอยู่เย็นเป็นสุขของประชาชนชาวไทยใน      การดำเนินการปลูกจิตสำนึกให้เยาวชนไทย เรียนรู้ตามรอยพระยุคลบาท : หลักปรัชญาของเศรษฐกิจพอเพียง ตลอดจนส่งเสริมด้านคุณธรรมจริยธรรม รังเกียจการทุจริต มองประโยชน์ส่วนตนให้น้อยลง และถือประโยชน์ของส่วนรวมเป็นสำคัญ  สร้างแนวร่วมในการส่งเสริมการเรียนรู้ให้เกิดผลอย่างชัดเจนและเป็นรูปธรรม   มุ่งเน้นดำเนินการรณรงค์ปลุกกระแสให้เยาวชนไทย รู้รักชาติ ศาสน์ กษัตริย์ รู้รักสามัคคี รู้สิทธิและหน้าที่พลเมืองดี ร่วมปกป้องผลประโยชน์ของบ้านเมือง และตื่นตัวที่จะคิดดี ทำดี ร่วมมือร่วมใจกัน รวมพลัง ใจไทยใสสะอาด   เพื่อเป็นการขยายแนวร่วมในการส่งเสริมการปลูกจิตสำนึกในการสร้างสังคมให้ใสสะอาด จำเป็นต้องสร้างรากฐานที่มั่นคง แข็งแรง และยั่งยืน โดยมุ่งเน้นเด็กและเยาวชน ซึ่งเป็นกำลังสำคัญของประเทศในอนาคต ตลอดจนปลูกจิตสำนึกให้เยาวชนไทยรักถิ่นฐานบ้านเกิด รักษาวัฒนธรรมไทย เรียนรู้ประวัติศาสตร์และสิ่งแวดล้อม  
 
3.วัตถุประสงค์
               ๑.  เพื่อเป็นการประชาสัมพันธ์ เชิงรุก สู่เยาวชน  ในรูปแบบกิจกรรมการรณรงค์และเสริมสร้างประเทศไทยใสสะอาด ปลุกกระแสให้เยาวชน รู้รักชาติ ศาสนา และสถาบันพระมหากษัตริย์ และดำรงไว้ซึ่งวัฒนธรรมอันดีงาม ร่วมต่อต้านการทุจริตคอร์รัปชั่น ตลอดจนรู้รักษาสิทธิและหน้าที่พลเมืองเป็นสำคัญ
               ๒. เพื่อเป็นการปลูกจิตสำนึกให้เรียนรู้ถึงหลักปรัชญาของเศรษฐกิจพอเพียงซึ่งเป็นรากฐานที่แข็งแรงของสังคมและปลูกฝังด้านคุณธรรม จริยธรรมให้แก่เยาวชนและชุมชน เพื่อเป็นแนวทางในการดำเนินชีวิตและแนวทางการทำงานอย่างยั่งยืนในอนาคต และร่วมรณรงค์ ‘ต่อต้านคอร์รัปชั่น เพื่อประเทศไทยใสสะอาด’
                 ๓. เพื่อส่งเสริมการมีส่วนร่วมของสถานศึกษาและชุมชน โดยส่งเสริมให้เยาวชนมีจิตสาธารณะ ทำกิจกรรมที่เป็นประโยชน์ร่วมกับชุมชน เช่นรณรงค์รักษาความสะอาดและรักษาสิ่งแวดล้อม รู้จักการให้ ส่งเสริมคนดีเพื่อประเทศไทยใสสะอาดในรูปแบบจิตอาสานำไปสู่ประโยชน์สุขของประชาชน
 ๔. เป้าหมาย
		เด็กนักเรียนโรงเรียนวัดกุ่ม ระดับ ประถมศึกษาปีที่ 4 -6
๕. พื้นที่ดำเนินการ
		โรงเรียนวัดกุ่ม(เรือนพูนพิทยา)
๖. วิธีดำเนินการ
		๖.๑ ประชาสัมพันธ์ให้เด็กเยาวชนเข้าร่วมกิจกรรม  
		๖.๒ ประชุมผู้มีส่วนเกี่ยวกับกับกิจกรรม
		6.3 จัดกิจกรมการประชาสัมพันธ์ เชิงรุก สู่เยาวชน  ในรูปแบบกิจกรรมการรณรงค์และเสริมสร้างประเทศไทยใสสะอาด ปลุกกระแสให้เยาวชน รู้รักชาติ ศาสนา และสถาบันพระมหากษัตริย์ และดำรงไว้ซึ่งวัฒนธรรมอันดีงาม ร่วมต่อต้านการทุจริตคอร์รัปชั่น ตลอดจนรู้รักษาสิทธิและหน้าที่พลเมืองเป็นสำคัญ
                    6.4  จัดกิจกรรมให้ความรู้ในการปลูกจิตสำนึกให้เรียนรู้ถึงหลักปรัชญาของเศรษฐกิจพอเพียง และปลูกฝังด้านคุณธรรม จริยธรรมให้แก่เยาวชนและชุมชน เพื่อเป็นแนวทางในการดำเนินชีวิตและแนวทางการทำงานอย่างยั่งยืนในอนาคต และร่วมรณรงค์ ‘ต่อต้านคอร์รัปชั่น เพื่อประเทศไทยใสสะอาด’
                    6.5  จัดกิจกรรมให้ความรู้เกี่ยวกับการส่งเสริมให้เยาวชนมีจิตสาธารณะ ทำกิจกรรมที่เป็นประโยชน์ร่วมกับชุมชน เช่นรณรงค์รักษาความสะอาดและรักษาสิ่งแวดล้อม รู้จักการให้ ส่งเสริมคนดีเพื่อประเทศไทยใสสะอาดในรูปแบบจิตอาสานำไปสู่ประโยชน์สุขของประชาชน		
 
๗. ระยะเวลาดำเนินการ
		ปีงบประมาณ  พ.ศ.๒๕๕9 - 2561
๘. งบประมาณดำเนินการ
		 ไม่ใช้งบประมาณ 
๙. ผู้รับผิดชอบ
		ส่วนการศึกษา ศาสนาและวัฒนธรรม องค์การบริหารส่วนตำบลบ้านหาด
๑๐. ผลที่คาดว่าจะได้รับ
1. นักเรียน รู้รักชาติ ศาสนา และสถาบันพระมหากษัตริย์ และดำรงไว้ซึ่งวัฒนธรรมอันดีงาม ร่วมต่อต้านการทุจริตคอร์รัปชั่น ตลอดจนรู้รักษาสิทธิและหน้าที่พลเมือง 
 		2. นักเรียน ได้นำปรัชญาเศรษฐกิจพอเพียงไปใช้
3.  นักเรียนมีคุณธรรม จริยธรรม และร่วมรณรงค์ ‘ต่อต้านคอร์รัปชั่น เพื่อประเทศไทยใสสะอาด’
4.  นักเรียนมีจิตสาธารณะ   ทำกิจกรรมที่เป็นประโยชน์ร่วมกับชุมชน เช่นรณรงค์รักษาความสะอาดและรักษาสิ่งแวดล้อม รู้จักการให้ ส่งเสริมคนดีเพื่อประเทศไทยใสสะอาดในรูปแบบจิตอาสานำไปสู่ประโยชน์สุขของประชาชน		


ผู้เสนอโครงการ		        
                                           ลงชื่อ
					(นางสาวศิริพร     เอมดี)
				        นักวิชาการศึกษารักษาราชการ
	    	                   หัวหน้าส่วนการศึกษา ศาสนาและวัฒนธรรม

ผู้เห็นชอบโครงการ
				ลงชื่อ
        (นายไพฤทธิ์   ตรัยรัตนสถิต)
 ปลัดองค์การบริหารส่วนตำบลบ้านหาด
ผู้อนุมัติโครงการ
	 			ลงชื่อ
(นายผ่วน     เอมดี)
นายกองค์การบริหารส่วนตำบลบ้านหาด

ส่วนราชการ    ส่วนการศึกษา ศาสนาและวัฒนธรรม องค์การบริหารส่วนตำบลบ้านหาด                                     
ที่   พบ 76904/	วันที่    ๒๐  พฤศจิกายน    ๒๕๕๘          
เรื่อง  ขอส่งโครงการ/กิจกรรม/มาตรการเพื่อจัดทำแผนปฏิบัติการด้านการป้องกันการทุจริต ปี(2559-2561) 
 

เรียน   นายกองค์การบริหารส่วนตำบลบ้านหาด

		  ตามที่ได้มีการประชุมพนักงานส่วนตำบล ลูกจ้าง พนักงานจ้าง ประจำเดือน ตุลาคม 2558 เมื่อวันที่ 7 ตุลาคม 2558 และมติที่ประชุมได้พิจารณาสั่งการให้หัวหน้าส่วนราชการแต่ละส่วนดำเนินการ เสนอโครงการ/กิจกรรม/มาตรการ เพื่อจัดทำแผนปฏิบัติราชการองค์กรปกครองส่วนท้องถิ่น ด้านการป้องกันการทุจริต(พ.ศ.2559-2561)  นั้น 

ส่วนการศึกษา ศาสนาและวัฒนธรรม  จึงขอเสนอโครงการ/กิจกรรม/มาตรการเพื่อจัดทำแผนปฏิบัติการด้านการป้องกันการทุจริต (ปี2559-2561) โดยมีรายละเอียดดังต่อไปนี้

		มิติที่ 1 การปลูกและปลุกจิตสำนึกการต่อต้านการทุจริต  ข้อ 1.3 การสร้างจิตสำนึกและความตระหนักแก่เด็กและเยาวชน	โดยมีโครงการดังต่อไปนี้ 
1. โครงการจักรยานคุณธรรม
2. โครงการเด็ก เยาวชนร่วมใจ ต้านภัยคอร์รัปชั่น
3. โครงการสถานศึกษาใสสะอาด  พอเพียง  เพื่อพ่อ  
   
จึงเรียนมาเพื่อโปรดพิจารณาดำเนินการในส่วนที่เกี่ยวข้องต่อไป

		                              (นางสาวศิริพร    เอมดี)
				       นักวิชาการศึกษา รักษาการ
		                  หัวหน้าส่วนการศึกษา ศาสนาและวัฒนธรรม
 
ความคิดเห็นของปลัด	
.....................................................................................................................................................................
.....................................................................................................................................................................
  
		         ลงชื่อ
				  (นายไพฤทธิ์  ตรัยรัตนสถิต)
		                      ปลัดองค์การบริหารส่วนตำบล 



ความเห็นของนายก
.....................................................................................................................................................................
  .....................................................................................................................................................................
			                          
  ลงชื่อ
           (นายผ่วน  เอมดี)
		                 นายกองค์การบริหารส่วนตำบลบ้านหาด

